Gauja (Inčukalna pagasts)
Šis raksts ir par apdzīvotu vietu Inčukalna pagastā. Par citām jēdziena Gauja nozīmēm skatīt nozīmju atdalīšanas lapu. Gauja (agrāk arī Gaujaslīči) ir ciems Siguldas novada Inčukalna pagastā. Izvietojies Gaujas kreisajā krastā pie autoceļa A2 starp Krustiņiem un Egļupi 4,5 km no pagasta centra Inčukalna, 11 km no novada centra Siguldas un 41 km no Rīgas. Apdzīvotā vieta izveidojās pēckara gados un attīstījās kā zvērsaimniecības «Gauja» ciemats. Gaujā atrodas dienas centrs «Gauja», bērnudārza filiāle «Lapsiņas» un sociālās aprūpes māja «Gauja».